Ubytovanie je na skvelom mieste, s krásnym výhľadom a obrovskou plážou. Majitelia nám dali k dispozícií okrem grillu, bazénu a TV aj surf, ktorý moji kamaráti využili na 100%. Problémom bol akurát nedostatok miesta a problematické odvetrávanie v jednej z kúpeľní, kde sa po celý pobyt držal puch. Boli sme desiati a dom je vhodnejší pre menej osôb. Najkomfortnejšie asi pre 6 ľudí, ale maximálne však pre ôsmich. Ak chcete bývať desiati, musíte počítať s tým, že dve postele sú relatívne krátke (vhodnejšie skôr pre nižšie ženy alebo deti) a nachádzajú sa v miestnosti, ktorá je v suteréne a má veľmi nízky strop. Okrem dvoch ľudí sme všetci museli chodiť so sklonenou hlavou alebo celkom predklonený, čo rozhodne nie je príjemné a pohodlné, keď má ísť o plnohodnotnú izbu. Kamarátka je našťastie drobná, takže sme sa vedeli prispôsobiť okolnostiam tak, aby sa všetci cítili čo možno najlepšie. Ďalším veľkým problémom bol nedostatok úložného priestoru, pretože dom nie je veľmi prispôsobený na prenajímanie a v každej skrini či komode boli osobné veci majiteľov, čo pre desať ľudí predstavovalo nemalú komplikáciu a skončilo to tak, že sme niektoré veci ani nevedeli vybaliť z kufrov. Obzvlášť sme to pocítili v kuchyni, ktorá bola založená potravinami, avšak na 120% vybavená všetkým potrebným.